Versindaba » Blog Archive Limeriek-kompetisie: Oop vir almal : Versindaba
Limerick, Ierland, waar die limeriek-vorm ontstaan het.
LW: DIE PRYSGELD VIR HIERDIE KOMPETISIE WORD VERDUBBEL TOT R1 000 EN DIE SLUITINGSDATUM WORD UITGESTEL TOT 15 NOVEMBER.
Versindaba borg in die volgende maand 'n limeriek-kompetisie en nooi alle belangstellendes om limerieke te stuur oor enige onderwerp wat tans relevant is.
Wat is 'n limeriek? Gaan kyk by die volgende skakel hoe Philip de Vos verduidelik hoe om 'n limeriek te skryf:
Enige persoon mag 'n maksimum van VYF limerieke voorlê vir publikasie. Die bestes sal gepubliseer word. Geen addisionele limerieke mag ongeplaastes vervang nie. Limerieke word as Word-aanhangsels gestuur aan taljard.marlies@gmail.com Moet asseblief nie die limeriek as e-posteks stuur nie.
Limerieke wat aanstootlik, kwetsend, neerbuigend of beledigend is ten opsigte van mense of sosiale groepe, sal nie geplaas word nie. Vermy asseblief partypolitiek en godsdiens – dié temas kry mens maklik in die moeilikheid. Hou die limerieke lig en tong-in-die-kies!